На основу члана 13 Закона о безбедности и здрављу на раду ( Сл.гласник РС број 101/2005, 91/2015, 113/2017 - др.закони) , члана 15 . став 2. тачка 5 Правилника о начину и поступку процене ризика на рандом местуи и у радној околини ( Сл.гласник РС број 72/06, 84/06 – исправка, 30/10 и 102/15 ) као и Правилника о превентивним мерама за безбедан и здрав рад за спречавање појаве и ширења епидемије заразне болести (Сл. гласник РС број 94/2020) доносим:

ПЛАН ПРЕВЕНТИВНИХ МЕРА ЗА СПРЕЧАВАЊЕ ПОЈАВЕ И ШИРЕЊА ЕПИДЕМИЈЕ ЗАРАЗНЕ БОЛЕСТИ

Овим Планом превентивних мера ради спречавања ширења ЦОВИД -19 за сва радна места у радној околини уређују се превентивне мере од утицаја на безбедност и здравље запослених и свих радно ангажованих лица посебно оне које се односе на спречавање ширења заразне болести ЦОВИД – 19 изазване вирусом САРС –ЦоВ-2 .

Овим Планом утврђују се мере и активности којима се унапређује безбедност и здравље запослених како би се спречила појава заразне болести ЦОВИД -19 изазвана вирусом САРС –ЦоВ-2 као и мере и активности које се предузимају у случају појаве заразне болести а све у циљу безбедности и здравља на раду запослених и као и заштите других присутних лица.

План је саставни део Акта о процени ризика који се доноси сагласно закону и прописима из области безбедности и здравља на раду.

Планом превентивних мера за спречавање појаве и ширења епидемије заразне болести нарочито се уређује:

1. превентивне мере и активности за спречавање појаве епидемије заразне болести;

2. задужење за спровођење и контролу спровођења превентивних мера и активности;

3. мере и активности за поступање у случају појаве епидемије заразне болести;

**Превентивне мере и активности за спречавање појаве епидемије заразне болести**

Обезбедити писане инструкције и упутства о мерама и поступцима за спречавање појаве заразне болести и иста поставити на видна места или их путем пословне мреже доставити запосленима ;

Сви запослени који имају симптоме респираторне инфекције а који могу указивати на ЦОВИД – 19 потребно је да не долазе на посао већ да остану у самоизолацији;

Запослени са симптомима ЦОВИД -19 ( а то су, температура, главобоља, грозница,цурење носа, запаљење грла, кашаљ, отежано дисање) потребно је да се јаве свом непосредном руководиоцу, свом изабраном лекару , епидемиологу у Институту за јавно здравље и да даље поступају по инструкцијама лекара);

Уколико се стекну услови за одређени број запослених рад ће се организовати од куће;

Пре уласка у простор привредног друштва обавезно извршити дезинфекцију обуће преласком преко дезо баријере која је натопљена дезинфекционим средством;

Пре уласка у простор извршити такође и обавезну дезинфекцију руку помоћу дезинфекционог средства које је постављено на улазу у простор;

Запослени су дужни да пре почетка рада прегледају своје радно место укључујући и средства за рад која користе као и средства и опрему за личну заштиту на раду и да у случају уочених недостатака обавесте своје непосредне руководиоце;

Запослени су дужни да често перу руке топлом водом и сапуном минимум 20 секунди, посебно након ризичног контакта;

На зиду поред лавабоа или на неко друго место доступно свим запосленима пожељно је поставити пластифицирано упутство за правилно прање руку;

У недостатку воде и сапуна користити дезинфекциона средства за руке са минимум 70% алкохола;

Обезбедити запосленима довољне количине сапуна, убруса, текуће воде и дезинфекционих средстава на бази алкохола;

Користити папирне убрусе за брисање руку, искоришћене убрусе одмах одложити у канту за смеће;

Забрањено је коришћење заједничких убруса ( пешкира);

Обезбедити редовно чишћење свих површина које се често додирују посебно просторија и опреме као што су: тоалети, кваке на вратима,радни столови, фиксни телефони, рачунарска опрема и друга опрема за рад са којом запослени долазе у додир коришћењем најмање 70% алкохола .

Вршити редовно дезинфиковање мобилних телефона више пута у току дана 70%алкохолом;

Спроводити појачану хигијену и дезинфекцију радних и помоћних просторија што укључује редовну дезинфекцију просторија и често проветравање радног простора;

Увек када је могуће избегавати коришћење клима уређаја, ако је неопходно њихово коришћење водити рачуна да се исти редовно одржавају и сервисирају;

Водити рачуна о међусобној дистанце од најмање 2м као и о обезбеђивању 4 метара квадратних површине слободног простора по једном запосленом;

Избегавати додиривање уста, носа и очију , осим марамицом или чистим рукама;

Ако имате потребу да се закашљете или кијате то обављати на правилан начин, покрити нос и уста марамицом или поставите унутрашњу страну лакта;

Искоришћене марамице никако не одлагати на радне површине већ их одмах одложити у канте за отпад;

Избегавати блиске контакте , руковања посебно са особама које имају симптоме прехладе или грипа;

У току рада избегавати ношење накита, сатова, наруквица што повећава ризик од преноса инфекције и отежава правилно прање руку;

Личну одећу држати одвојено од средстава и опреме за личну заштиту на раду и радног одела

Вршити редовно проветравање радних просторија;

Вршити редовно информисање запосленихи радно ангажованих лица о општим хигијенским мерама ( нарочито о важности честог прања руку , коришћењу личних заштитних средстава , држању дистанце) постављањем упутстава на видним местима ;

Организовање рада уредити тако да се радни задаци обављају смањењем рада у групи и смањењем непосредних контаката запослених који рад обављају у истом простору;

Ако је могуће извршити прерасподелу радног времена, рад организовати у више смена како би се смањио број запослених у простору и смањио ризик од инфекције;

Где год је могуће запосленима омогућити рад у одвојеним просторијама ако то није могуће поставити физичке баријере ( например постављање ПВЦ или плексиглас баријере) и ограничити број лица која улазе у ове просторије;

Запосленима обезбедити одговарајућу заштитну опрему: заштитне маске, заштитне рукавице, по потреби заштитне визире и заштитне наочаре;

Забрањује се наручивање и достава хране у просторе привредног друштва препорука је запосленима да донесу готову храну у произвођачкој амбалажи или храну припремљену код куће;

Смањити кување кафе и чаја на минимум;

Не користити заједничке чаше, шоље есцајг;

За прање чаша, шоља, и других посуда који се користе за припрему топлих и хладних напитака користити топлу воду и детерџент;

Уколико се користи вода из апарата неопходно је редовна дезинфекција свих славина, ручица и делова који се хватају или притискају при пуњењу чаша. Исто се односи и на апарате за кафу или друге напитке;

Ако имате могућности за прање посуда и прибора за јело користити машине за прање посуђа;

Забрањује се гомилање отпада а посебно хране;

Организовати и обезбедити редовно уклањање отпада и смећа ( канте за смеће обложити пластичним кесама) из просторија тако да се могу испразнити без контаката са садржајем;

Употребљене маске , рукавице као и искоришћене убрусе који се користе за дезинфекцију радних површина и опреме бацити у посебну кесу за ову врсту отпада , затим кесу завезати и одложити у контејнер са комуналним отпадом;

Кесе се не смеју препуњавати и морају се редовно мењати;

Кесе које се бацају морају се везати и одложити у контејнер са комуналним отпадом;

Запослени задужени за одржавање хигијене простора морају користити лична заштитна средства ( радну одећу, заштитне рукавице, маске а по потреби и друга лична заштитна средства прописана Актом о процени ризика;

Након чишћења просторија потребно их је добро проветрити;

Мере санације просторија примењивати пре почетка рада, у прекидима рад, у току рада (препоручљиво на свака 2 сата) и на крају радне смене;

Уредити начин вођења дневне евиденције о чишћењу и дезинфекцији радних и помоћних просторија;

Уколико дезинфекцију радних и помоћних просторија обављају овлашћене установе , правна лица или предузетници у складу са посебним законом прибавити доказ о спроведеној мери дезинфекције;

Обезбедити појачану дезинфекцију свих службених возила која се користе;

У аутомобиле избегавати седење један поред другог већ један иза другог најбоље дијагонално;

**Превентивне мере приликом пословних састанака**

При уласку у пословну просторију у којој се одржава састанак обавезна је дезинфекција руку ;

Избегавати руковање и срдачно поздрављање;

Ограничити време пословних састанака на 10 до 15 минута , водити рачуна да буду ефикасни и да трају краће са што је могуће мањим бројем лица уз поштовање физичке дистанце и примену свих превентивних мера уз ношење заштитних маски;

За састанке користити веће просторије како би се између учесника омогућила физичка дистанце од најмање 2 метра;

Пре почетка и након састанака потребно је обезбедити да се проветри и дезинфикује просторија ( радне површине, кваке,коришћена опрема и др.)

Увек када је то могуће комуникацију обављати путем телефона, интернет, конференцијских позива ) како би се директни контакти свели на најмању могућу меру;

**Превентивне мере код рада са документацијом;**

У току рада са документацијом обавезно користити заштитне рукавице и заштитне маске;

Поставити засебан радни сто за пријем и отпремање документације;

Лице које доноси /преузима документацију исту оставља на радни сто односно преузима са радног стола водећи рачуна да одржава дистанце између два лица од 2м;

Водити рачуна да за столом буде највише једна особа ;

Код потписивања докумената водити рачуна да се одржава дистанце од најмање 2 м између два лица;

Запослени и посетиоци не смеју користити исту оловку за потписивање докумената;

Отварање пристиглих пошиљки врши се за столом намењеним за пријем докунтације;

Коверте и амбалажу која није потребна бацити у канту са осталим отпадом;

Након манипулације са документацијом посебно са екстерном обавезно опрати руке у складу са упутствима за правилно прање руку;

Редовно вршити дезинфекцију стола који се користи за пријем документације као и оловки које се користе за потписивање;

**Превентивне мере које морају примењивати дистрибутери, добављачи и спољни сарадници**

Дистрибутерима, добављачима или спољним сарадницима који имају неке симптоме болести ЦОВИД -19 није дозвољен улазак у просторе привредног друштва ;

Пре уласка у објекат обавезно се јавити особи која је задужена да води евиденцију улазака и излазака из објекта;

Пре уласка у објекат обавезно проћи преко дезо баријере и извршити дезинфекцију обуће;

На улазу у објекат обавезно извршити дезинфекцију руку преко дозера са дезинфекционим средством;

Обавезно носити заштитну маску тако да иста прекрива уста, нос, браду ;

Обавезно поштовати дистанце од 2м између особа;

Избегавати руковање и срдачно поздрављање;

У објекат улазити само уз пратњу обезбеђења или лица код кога долазите;

У циљу превенције ширења вируса свести боравак на минимум;

Достављачи робе или документације и сл. исту остављају на сто, пулт или за то одређено место избегавајући сваки непосредни контакт;

Увек када је то могуће код испоруке/преузимања робе пожељно је да достављачи / дистрибутери робу остављају на вратима или преузимају са врата;

Забранити улазак посетиоцима у просторије привредног друштва без изричитог одобрења оне особе код које посетилац жели пријем;

Искоришћена лична заштитна средства одложити у канту за отпад и осигурати прописно затварање;

Добављачи, дистрибутери и спољни сарадници у просторије привредног друштва могу ући само уз примену напред наведених превентивних мера безбедности а све у циљу превенције од корова вируса ЦОВИД – 19.

**Задужење за спровођење и контролу спровођења превентивних мера и активности**

**Послови лица за безбедност И здравље на раду**

Лице за безбедност и здравље на раду у сарадни са послодавцем планира, спроводи и подстиче примену превентивних мера:

1.Учествоје у изради Плана примена мера за спречавање појаве и ширења епидемије заразне болести;

2.Припрема писана упутства и инструкције за безбедан и здрав рад у циљу заштите здравља запослених од епидемије заразне болести;

3. Контролише примену мера које су утврђене у Плану примена мера за спречавање појаве и ширења епидемије заразне болести;

4. Врши контролу коришћења средстава и опреме за личну заштиту на раду;

5. Сарађује са државним органима и даје потребна обавештења о примени превентивних мера безбедности и здравља на раду;

**Обавезе запосленог**

Запослени је обавезан да:

Спроводи све превентивне мере безбедности и здравља на раду како би сачувао своје здравље као и здравље других запослених;

Да обавезно обавести послодавца уколико посумља на симптоме заразне болести ЦОВИД – 19 изазване вирусом САРС – ЦоВ-2 код себе, код других запослених или чланова своје породице;

Да пре почетка рада прегледа своје радно место укључујући средства и опрему коју користи као и средства и опрему за личну заштиту на раду и да у случају уочених недостатака обавести свог непосредног руководиоца како би се ти недостаци отклонили;

Да пре уласка у радни простор обавезно изврши дезинфекцију обуће као и дезинфекцију руку;

Да пре почетка рада обави дезинфекцију радних површина опреме за рад и прибора за рад;

Да одржава минимално растојање од 2 метра у односу на друга лица;

Да избегава руковање и срдачно поздрављање;

Да врши редовно прање руку топлом водом и сапуном у складу са упутством за правилно прање руку;

Да у затвореном простору обавезно носи заштитну маску у складу са упутством о правилном ношењу маске ( да маском прекрије уста, нос и браду);

Заштитне маске штите од директног удисања инфективног агенса само ако се правилно користе на следећи начин:

1.једна маска се може користити само док се не овлажи,

2.маска која се скине више се не може враћати на лице и поново користити, осим платнене која се може опрати откувавањем;

3.заштитна маска се не сме одлагати на радне површине,у џеп, остављати да виси око врата јер тако и сама постаје извор инфекције,

Да води рачуна о личној хигијени и да врши редовно прање руку;

Да у току рада избегава ношење накита, сатова, наруквица ( што повећава ризик од преноса инфекције И отежава правилно прање руку);

Да у току рада везује косу;

Да личну одећу држе одвојено од средсатава и опреме за личну заштиту на раду и од радног одела;

Да врши редовно проветравање простора;

Да води рачуна о одлагању отпада;

Да пре напуштања радног места да радно место и средства за рад остави у стању таквом да не угрожава безбедност других запослених;

Да у складу са својим сазнањима одмах обавести послодавца о неправилностима. штетностима , опасностима или другој појави која би на радном месту могла да угрози његову безбедност и здравље или безбедност и здравље других запослених;

**Мере и активности за поступање у случају појаве заразних болести**

Запослени који примети типичне симптоме инфекције ЦОВИД – 19

(температура, главобоља, грозница,цурење носа, запаљење грла, кашаљ, отежано дисање) не треба да долази на посао већ да се одмах јави свом изабрано лекару у Дому здравља/ епидемиологу у Институту за јавно здравље;

Ако се код запосленог на послу појаве симптоми инфекције ЦОВИД – 19 (температура, главобоља, грозница,цурење носа, запаљење грла, кашаљ, отежано дисање) потребно је запосленог изоловати у засебну просторију, а затим послодавац или запослени телефоном контактира изабраног лекара у Дому здравља / епидемиолога у Институту за јавно здравље;

Запослени који има симптоме болести сличне грипу или заразне болести ЦОВИД – 19 изазване вирусом САРС – ЦоВ-2 потребно је да се даље понаша у складу са упутствима која добије од стране изабраног лекара из Дома здравља односно од епидемиолога из Института за јавно здравље;

У просторији која се користи за самоизолацију отворити прозоре како би се вршило проветравање простора;

Запослени који има симптоме болести сличне грипу или заразне болести ЦОВИД – 19 изазване вирусом САРС –ЦоВ-2 мора да прекрије уста и нос заштитном маском и не сме да додирује друге запослене, површине и предмете;

Транспорт или пребацивање запосленог који има симптоме болести сличне грипу или заразне болести ЦОВИД -19 изазване вирусом САРС – ЦоВ – 2 у надлежну установу врши се возилима Института јавног здравља или хитне помоћи;

Ако се потврди да запослени има заразну болест ЦОВИД – 19 изазване вирусом САРС –ЦоВ-2 тада попслодавац путем пословне мреже обавештава све запослене у том пословном делу о њиховој могућој изложености вирусом на раном месту поштујући заштиту података личности;

Уколико је неко од запослених био у директном контакту са зараженим потребно је да се јави изабраном лекару у Дому здравља или епидемиологу у Институту за јавно здравље и да даље поступи по њиховим инструкцијама;;

Послодавац је дужан да у случају појаве заразне болести изврши дезинфекцију простора у коме је боравио заражени ангажујући овлашћено правно лице/ установу које ће извршити дезинфекцију И која ће о томе доставити доказ о спровођењу мера дезинфекције;

Приликом дезинфекције запослени из објекта не бораве у простору (обавезно напуштају простор). Деловање препарата није дуже од 30 мин., међутим када се третира ваздух, може доћи до субјективног непријатног осећаја код присутних особа, можда и надражаја код осетљивијих људи и из тог разлога се у објекат улази тек сутрадан).

Средство које се користи за дезинфекцију се распршује по свим површинама у простору (радне површине, зидови, подови) а средство се задржава и у ваздуху.

Списак установа и дежурних телефона за ближе информације у вези ЦОВИД – 19:

Контакт центар – број телефона за све информације о ЦОВИД – 19 је 19 819;

Министарство здравља: 064 – 89 - 45 - 235;

Институт за јавно здравље Србије Др.Милан Јовановић Батут 011- 26 – 84 - 566;

**ИЗЈАВА ПОСЛОДАВЦА**

Сви запослени дужни су да примењују мере из Плана превентивних мера за спречавање појаве и ширења епидемије заразне болести.у складу са законом и другим прописима из области безбедности и здравља на раду.

Провера ефикасности примене Плана превентивних мера за спречавање појаве ширења епидемије заразне болести врши се непрекидно док трају ванредне околности, као и периоду отклањања последица.

Са Планом превентивних мера упознати све запослене.

Директор даје следећу изјаву:

Друштво се обавезује да ће применити све утврђене мере за безбедан и здрав рад на радном месту и у радној околини у складу са Планом превентивних мера за спречавање појаве и ширења епидемије заразне болести.

О спровођењу мера за безбедан и здрав рад на радном месту и у радној околини, утврђених Планом превентивних мера стараће се лице задужено од стране директора.

Као одговорно лице изјављујем да ћу обезбедити примену свих мера за безбедан и здрав рад на радним местима и у радној околини у складу са овим Планом превентивних мера.

 **Директор**

 **\_\_\_\_\_\_\_\_\_\_\_\_\_\_\_\_**